CELEX: 32016D0588
Language: lv
Date: 2016-04-14 00:00:00
Title: Komisijas Īstenošanas lēmums (ES) 2016/588 (2016. gada 14. aprīlis) par efektīvos 12 V maiņstrāvas ģeneratoros izmantotas tehnoloģijas apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (Dokuments attiecas uz EEZ)

16.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 101/25
            
         KOMISIJAS ĪSTENOŠANAS LĒMUMS (ES) 2016/588
   (2016. gada 14. aprīlis)
   par efektīvos 12 V maiņstrāvas ģeneratoros izmantotas tehnoloģijas apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 4. punktu,
   tā kā:
   
               (1)
            
            
               Pieteikums uz Valeo augstefektīva maiņstrāvas ģeneratora ar augstas lietderības diodēm apstiprināšanu, kuru 2015. gada 3. novembrī iesniedza piegādātājs Valeo Equipments Electriques Moteur, un pieteikums uz Bosch efektīvā maiņstrāvas ģeneratora ar metāla oksīdu pusvadītāja (MOS) regulētām diodēm apstiprināšanu, kuru 2015. gada 10. jūnijā iesniedza piegādātājs Robert Bosch GmbH, ir novērtēti saskaņā ar Regulas (EK) Nr. 443/2009 12. pantu, Komisijas Īstenošanas regulu (ES) Nr. 725/2011 (2) un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009.
            
         
               (2)
            
            
               
                  Valeo un Bosch pieteikumos sniegtā informācija apstiprina, ka ir izpildīti Regulas (EK) Nr. 443/2009 12. pantā un Īstenošanas regulas (ES) Nr. 725/2011 2. un 4. pantā minētie nosacījumi un kritēriji. Tas nozīmē, ka Valeo un Bosch efektīvie maiņstrāvas ģeneratori būtu jāapstiprina par inovatīvām tehnoloģijām.
            
         
               (3)
            
            
               Komisija ar Īstenošanas lēmumiem 2013/341/ES (3), 2014/465/ES (4), (ES) 2015/158 (5), (ES) 2015/295 (6) un (ES) 2015/2280 (7) ir apstiprinājusi sešus pieteikumus par tehnoloģijām, kas palīdz uzlabot maiņstrāvas ģeneratoru lietderības koeficientu. Balstoties uz pieredzi, kas gūta, novērtējot minētos pieteikumus, kā arī Valeo un Bosch pieteikumus, ir pietiekami un pārliecinoši pierādīts, ka 12 voltu (12 V) maiņstrāvas ģenerators ar minimālo lietderības koeficientu robežās no 73,4 % līdz 74,2 % (atkarībā no jaudas piedziņas ķēdes), kura masa bāzes maiņstrāvas ģeneratora masu nepārsniedz vairāk kā par 3 kg, atbilst atbilstības kritērijiem, kas minēti Regulas (EK) Nr. 443/2009 12. pantā un Īstenošanas regulā (ES) Nr. 725/2011, un nodrošina CO2 emisijas samazinājumu vismaz par 1 g CO2/km salīdzinājumā ar bāzes ģeneratoru, kura lietderības koeficients ir 67 %.
            
         
               (4)
            
            
               Tāpēc ir lietderīgi dot ražotājiem iespēju sertificēt CO2 emisijas ietaupījumus, ko dod tādi efektīvi 12 V maiņstrāvas ģeneratori, kuri atbilst minētajiem nosacījumiem. Lai nodrošinātu, ka sertifikācijai izvirza tikai tādus maiņstrāvas ģeneratorus, kas atbilst minētajiem nosacījumiem, ražotājam kopā ar sertifikācijas pieteikumu, ko iesniedz tipa apstiprinātājai iestādei, būtu jāsniedz verifikācijas ziņojums, ko sagatavojusi neatkarīga verifikācijas struktūra un kas apliecina atbilstību.
            
         
               (5)
            
            
               Ja tipa apstiprinātāja iestāde konstatē, ka 12 V maiņstrāvas ģenerators sertifikācijas nosacījumiem neatbilst, ietaupījumu sertifikācijas pieteikums būtu jānoraida.
            
         
               (6)
            
            
               Ir lietderīgi apstiprināt testēšanas metodiku, ar kuru nosaka CO2 emisijas ietaupījumus, ko dod efektīvi 12 V maiņstrāvas ģeneratori.
            
         
               (7)
            
            
               Lai noteiktu CO2 emisijas ietaupījumus, ko dod efektīvi 12 V maiņstrāvas ģeneratori, ir jānosaka bāzes tehnoloģija, ar kuru būtu jāsalīdzina maiņstrāvas ģeneratora lietderība. Pamatojoties uz gūto pieredzi, par bāzes tehnoloģiju ir lietderīgi uzskatīt 12 V maiņstrāvas ģeneratoru ar lietderības koeficientu 67 %.
            
         
               (8)
            
            
               Ietaupījumus, ko dod efektīvs 12 V maiņstrāvas ģenerators, var daļēji pierādīt ar testu, kurš minēts Komisijas Regulas (EK) Nr. 692/2008 (8) XII pielikumā. Tāpēc ir jānodrošina, lai šis daļējais aptvērums tiktu ņemts vērā testēšanas metodikā, ar kuru nosaka CO2 emisijas ietaupījumus, ko dod efektīvi 12 V maiņstrāvas ģeneratori.
            
         
               (9)
            
            
               Lai sekmētu efektīvu 12 V maiņstrāvas ģeneratoru plašāku izmantojumu jaunos transportlīdzekļos, ražotājam vajadzētu būt iespējai ar vienu pieteikumu pieteikties uz vairāku efektīvu 12 V maiņstrāvas ģeneratoru sniegto CO2 emisijas ietaupījumu sertifikāciju. Tomēr ir lietderīgi nodrošināt, ka šādas iespējas izmantošanas gadījumā tiek piemērots mehānisms, kas stimulē tikai tādu maiņstrāvas ģeneratoru plašāku izmantošanu, kam ir vislielākais lietderības koeficients.
            
         
               (10)
            
            
               Lai noteiktu vispārējo ekoinovācijas kodu, kurš jālieto attiecīgajos tipa apstiprinājuma dokumentos saskaņā ar Eiropas Parlamenta un Padomes Direktīvas 2007/46/EK (9) I, VIII un IX pielikumu, būtu jānorāda atsevišķais kods, kas jāizmanto ar šo lēmumu apstiprinātajai efektīvu 12 V maiņstrāvas ģeneratoru inovatīvajai tehnoloģijai,
            
         IR PIEŅĒMUSI ŠO LĒMUMU.
   1. pants
   Apstiprinājums
   Tehnoloģiju, ko izmanto Valeo augstefektīvajā maiņstrāvas ģeneratorā ar augstefektīvām diodēm un Bosch efektīvajā maiņstrāvas ģeneratorā ar metāla oksīdu pusvadītāja (MOS) regulētām diodēm, apstiprina par inovatīvu tehnoloģiju Regulas (EK) Nr. 443/2009 12. panta nozīmē.
   2. pants
   Pieteikums uz CO2 emisijas ietaupījumu sertifikāciju
   1.   Ražotājs var pieteikties uz viena vai vairāku tādu efektīvu 12 V maiņstrāvas ģeneratoru sniegto CO2 emisijas ietaupījumu sertifikāciju, kuri paredzēti izmantošanai M1 kategorijas transportlīdzekļos, ja ģenerators atbilst šādiem nosacījumiem:
   
               a)
            
            
               tas ir elements, ko izmanto vienīgi transportlīdzekļa akumulatora uzlādēšanai un transportlīdzekļa elektriskās sistēmas apgādāšanai ar enerģiju, kad darbojas transportlīdzekļa iekšdedzes dzinējs;
            
         
               b)
            
            
               efektīvā maiņstrāvas ģeneratora masa nedrīkst pārsniegt bāzes maiņstrāvas ģeneratora masu (7 kg) vairāk nekā par 3 kg;
            
         
               c)
            
            
               tā lietderības koeficients ir vismaz:
               
                           i)
                        
                        
                           73,8 % transportlīdzekļiem ar benzīna dzinēju;
                        
                     
                           ii)
                        
                        
                           73,4 % transportlīdzekļiem ar benzīna turbodzinēju;
                        
                     
                           iii)
                        
                        
                           74,2 % transportlīdzekļiem ar dīzeļdzinēju.
                        
                     
         2.   Ietaupījumu sertifikācijas pieteikumam, kas iesniegts par vienu vai vairākiem efektīviem maiņstrāvas ģeneratoriem, pievieno neatkarīgas verifikācijas ziņojumu, kas apliecina, ka maiņstrāvas ģenerators(-i) atbilst 1. punktā izklāstītajiem nosacījumiem.
   3.   Ja tipa apstiprinātāja iestāde konstatē, ka maiņstrāvas ģenerators(-i) neatbilst 1. punktā izklāstītajiem nosacījumiem, tā sertifikācijas pieteikumu noraida.
   3. pants
   CO2 emisijas ietaupījumu sertifikācija
   1.   CO2 emisijas samazinājumu, ko dod 2. panta 1. punktā minētā efektīvā maiņstrāvas ģeneratora izmantošana, nosaka pēc pielikumā izklāstītās metodikas.
   2.   Ja ražotājs iesniedz CO2 emisijas ietaupījumu sertifikācijas pieteikumu vairāk nekā par vienu no 2. panta 1. punktā minētajiem efektīvajiem maiņstrāvas ģeneratoriem attiecībā uz vienu transportlīdzekļa versiju, tipa apstiprinātāja iestāde nosaka, kurš no testētajiem maiņstrāvas ģeneratoriem dod vismazākos CO2 emisijas ietaupījumus, un zemāko vērtību reģistrē attiecīgajā tipa apstiprinājuma dokumentācijā. Minēto vērtību norāda atbilstības sertifikātā saskaņā ar Īstenošanas regulas (ES) Nr. 725/2011 11. panta 2. punktu.
   4. pants
   Ekoinovācijas kods
   Ja saskaņā ar Īstenošanas regulas (ES) Nr. 725/2011 11. panta 1. punktu atsaucas uz šo lēmumu, tipa apstiprinājuma dokumentācijā norāda ekoinovācijas kodu Nr. 17.
   5. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 14. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 140, 5.6.2009., 1. lpp.
   
   
      (2)  Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).
   
      (3)  Komisijas 2013. gada 27. jūnija Īstenošanas lēmums 2013/341/ES par Valeo Efficient Generation Alternator apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 179, 29.6.2013., 98. lpp.).
   
      (4)  Komisijas 2014. gada 16. jūlija Īstenošanas lēmums 2014/465/ES par DENSO efficient alternator apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 un ar ko groza Komisijas Īstenošanas lēmumu 2013/341/ES (OV L 210, 17.7.2014., 17. lpp.).
   
      (5)  Komisijas 2015. gada 30. janvāra Īstenošanas lēmums (ES) 2015/158 par divu Robert Bosch GmbH augstas efektivitātes maiņstrāvas ģeneratoru apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 26, 31.1.2015., 31. lpp.).
   
      (6)  Komisijas 2015. gada 24. februāra Īstenošanas lēmums (ES) 2015/295 par MELCO GXi efektīvā maiņstrāvas ģeneratora apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 53, 25.2.2015., 11. lpp.).
   
      (7)  Komisijas 2015. gada 7. decembra Īstenošanas lēmums (ES) 2015/2280 par DENSO efektīvā maiņstrāvas ģeneratora apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 322, 8.12.2015., 64. lpp.).
   
      (8)  Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
   
      (9)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
   
      PIELIKUMS
      
         METODIKA, KĀ NOTEIKT CO2 EMISIJAS IETAUPĪJUMUS, KO DOD EFEKTĪVS 12 V MAIŅSTRĀVAS ĢENERATORS
      
      1.   IEVADS
      Lai noteiktu CO2 emisijas ietaupījumus, ko var attiecināt uz efektīva maiņstrāvas ģeneratora izmantošanu M1 kategorijas transportlīdzeklī, ir jānosaka:
      
                  1)
               
               
                  testēšanas apstākļi;
               
            
                  2)
               
               
                  testēšanas aprīkojums;
               
            
                  3)
               
               
                  kā nosakāms efektīvā maiņstrāvas ģeneratora un bāzes maiņstrāvas ģeneratora lietderības koeficients;
               
            
                  4)
               
               
                  kā aprēķināmi CO2 emisijas ietaupījumi;
               
            
                  5)
               
               
                  kā aprēķināma statistiskā kļūda.
               
            
         Apzīmējumi, parametri un mērvienības
      
      
         Ar latīņu burtiem
      
      
                  
                     
               
               
                  –
               
               
                  CO2 ietaupījumi (g CO2/km)
               
            
                  CO2
                  
               
               
                  –
               
               
                  oglekļa dioksīds
               
            
                  CF
               
               
                  –
               
               
                  pārrēķina koeficients (l/100 km) – (g CO2/km) (g CO2/l), kā noteikts 3. tabulā
               
            
                  h
               
               
                  –
               
               
                  frekvence, kā noteikts 1. tabulā
               
            
                  I
               
               
                  –
               
               
                  strāvas stiprums, pie kāda izdara mērījumu (A)
               
            
                  m
               
               
                  –
               
               
                  mērījumu skaits izlasē
               
            
                  M
               
               
                  –
               
               
                  griezes moments (Nm)
               
            
                  n
               
               
                  –
               
               
                  rotācijas ātrums (min– 1), kā noteikts 1. tabulā
               
            
                  P
               
               
                  –
               
               
                  jauda (W)
               
            
                  
                     
               
               
                  –
               
               
                  ekoinovatīvā maiņstrāvas ģeneratora lietderības koeficienta standartnovirze (%)
               
            
                  
                     
               
               
                  –
               
               
                  ekoinovatīvā maiņstrāvas ģeneratora vidējā lietderības koeficienta standartnovirze (%)
               
            
                  
                     
               
               
                  –
               
               
                  kopējo CO2 emisijas ietaupījumu standartnovirze (g CO2/km)
               
            
                  U
               
               
                  –
               
               
                  testa spriegums, pie kāda izdara mērījumus (V)
               
            
                  v
               
               
                  –
               
               
                  Eiropas Jaunā braukšanas cikla (NEDC) vidējais braukšanas ātrums (km/h)
               
            
                  VPe
                  
               
               
                  –
               
               
                  efektīvās jaudas patēriņš (l/kWh), kā noteikts 2. tabulā
               
            
                  
                     
               
               
                  –
               
               
                  CO2 emisijas ietaupījumu aprēķina jutīgums, kas saistīts ar ekoinovatīvā maiņstrāvas ģeneratora lietderības koeficientu
               
            
         Ar grieķu burtiem
      
      
                  Δ
               
               
                  –
               
               
                  starpība
               
            
                  η
               
               
                  –
               
               
                  bāzes maiņstrāvas ģeneratora lietderības koeficients (%)
               
            
                  ηEI
                  
               
               
                  –
               
               
                  efektīva maiņstrāvas ģeneratora lietderības koeficients (%)
               
            
                  
                     
               
               
                  –
               
               
                  ekoinovatīvā maiņstrāvas ģeneratora vidējais lietderības koeficients darba punktā i (%)
               
            
         Indeksi
      
      Indekss i attiecas uz darba punktu.
      Indekss j attiecas uz izlases mērījumu.
      
                  EI
               
               
                  –
               
               
                  ekoinovatīvā tehnoloģija
               
            
                  m
               
               
                  –
               
               
                  mehānisks
               
            
                  RW
               
               
                  –
               
               
                  reāli apstākļi
               
            
                  TA
               
               
                  –
               
               
                  tipa apstiprināšanas apstākļi
               
            
                  B
               
               
                  –
               
               
                  bāzes tehnoloģija
               
            2.   TESTĒŠANAS APSTĀKĻI
      Testēšanas apstākļiem jāatbilst ISO 8854:2012 (1) noteiktajām prasībām.
      
         Testēšanas aprīkojums
      
      Testēšanas aprīkojumam jāatbilst ISO 8854:2012 noteiktajām specifikācijām.
      3.   LIETDERĪBAS MĒRĪJUMI UN LIETDERĪBAS KOEFICIENTA NOTEIKŠANA
      Efektīvā maiņstrāvas ģeneratora lietderības koeficientu nosaka saskaņā ar ISO 8854:2012, izņemot elementus, kas minēti šajā punktā.
      Mērījumus izdara dažādos darba punktos i, kā noteikts 1. tabulā. Par maiņstrāvas ģeneratora strāvas stiprumu uzskata pusi no visu darba punktu nominālā strāvas stipruma. Pie katra ātruma maiņstrāvas ģeneratora spriegumam un izejas strāvai jābūt konstantiem, spriegumam – 14,3 V.
      
         1. tabula
      
      
         Darba punkti
      
      
                  Darba punkts
                  i
               
               
                  Izturēšanas ilgums
                  (s)
               
               
                  Rotācijas ātrums
                  ni (min– 1)
               
               
                  Frekvence
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Lietderības koeficientu aprēķina pēc 1. formulas.
      
         1. formula
      
      
         
      Visi lietderības mērījumi jāizdara pēc kārtas vismaz 5 (piecas) reizes. Jāaprēķina mērījumu vidējā vērtība katrā darba punktā ().
      Ekoinovatīvā maiņstrāvas ģeneratora lietderības koeficientu (ηEI) aprēķina pēc 2. formulas.
      
         2. formula
      
      
         
      Efektīvais maiņstrāvas ģenerators rada mehāniskās jaudas ietaupījumu reālos apstākļos (ΔPmRW) un tipa apstiprinājuma apstākļos (ΔPmTA), kā noteikts 3. formulā.
      
         3. formula
      
      ΔPm = ΔPmRW – ΔPmTA
      
      kur ietaupīto mehānisko jaudu reālos apstākļos (ΔPmRW) aprēķina saskaņā ar 4. formulu un ietaupīto mehānisko jaudu tipa apstiprinājuma apstākļos (ΔPmTA) aprēķina saskaņā ar 5. formulu.
      
         4. formula
      
      
         
      
         5. formula
      
      
         
      kur:
      
                  PRW
                  
               
               
                  :
               
               
                  nepieciešamā jauda reālos apstākļos (W), kas ir 750 W;
               
            
                  PTA
                  
               
               
                  :
               
               
                  nepieciešamā jauda tipa apstiprinājuma apstākļos (W), kas ir 350 W;
               
            
                  ηB
                  
               
               
                  :
               
               
                  bāzes maiņstrāvas ģeneratora lietderības koeficients ( %), kas ir 67 %.
               
            
         CO2 emisijas ietaupījumu aprēķināšana
      
      Efektīvā maiņstrāvas ģeneratora CO2 emisijas ietaupījumus aprēķina, izmantojot šādu formulu:
      
         6. formula
      
      
         
      kur:
      
                  v
               
               
                  :
               
               
                  
                     NEDC vidējais braukšanas ātrums (km/h), kas ir 33,58 km/h;
               
            
                  VPe
                  
               
               
                  :
               
               
                  efektīvās jaudas patēriņš, kas norādīts 2. tabulā
                  
                     2. tabula
                  
                  
                     Efektīvās jaudas patēriņš
                  
                  
                              Dzinēja tips
                           
                           
                              Efektīvās jaudas patēriņš (VPe)
                              (l/kWh)
                           
                        
                              Benzīna dzinējs
                           
                           
                              0,264
                           
                        
                              Benzīna turbodzinējs
                           
                           
                              0,280
                           
                        
                              Dīzeļdzinējs
                           
                           
                              0,220
                           
                        
            
                  CF
               
               
                  :
               
               
                  koeficients, kas norādīts 3. tabulā
                  
                     3. tabula
                  
                  
                     Degvielas pārrēķina koeficients
                  
                  
                              Degvielas veids
                           
                           
                              Pārrēķina koeficients (l/100 km) — (g CO2/km) (CF)
                              (g CO2/l )
                           
                        
                              Benzīns
                           
                           
                              2 330 
                           
                        
                              Dīzeļdegviela
                           
                           
                              2 640 
                           
                        
            
         Statistiskās kļūdas aprēķināšana
      
      Testēšanas metodikas rezultātu statistiskās kļūdas, ko rada mērījumi, jāizsaka skaitļos. Katram darba punktam standartnovirzi aprēķina pēc šādas formulas:
      
         7. formula
      
      
         
      Efektīvā maiņstrāvas ģeneratora lietderības koeficienta vērtības standartnovirzi () aprēķina pēc 8. formulas:
      
         8. formula
      
      
         
      Maiņstrāvas ģeneratora lietderības koeficienta standartnovirze () izraisa kļūdu CO2 emisijas ietaupījumos (). Šo kļūdu aprēķina pēc 9. formulas:
      
         9. formula
      
      
         
      
         Statistiskais nozīmīgums
      
      Attiecībā uz katru tāda transportlīdzekļa tipu, variantu un versiju, kas aprīkots ar efektīvu maiņstrāvas ģeneratoru, ir jāpierāda, ka pēc 9. formulas aprēķināto CO2 emisijas ietaupījumu kļūda nav lielāka par starpību starp kopējiem CO2 emisijas ietaupījumiem un Īstenošanas regulas (ES) Nr. 725/2011 9. panta 1. punktā noteikto minimālo ietaupījumu robežvērtību (sk. 10. formulu).
      
         10. formula
      
      
         
      kur:
      
                  MT
               
               
                  :
               
               
                  minimālā robežvērtība (g CO2/km), kas ir 1 g CO2/km
               
            
         Testa un izvērtējuma ziņojums
      
      Ziņojumā iekļauj šādu informāciju:
      
                  —
               
               
                  testēto maiņstrāvas ģeneratoru modelis un masa,
               
            
                  —
               
               
                  stenda apraksts,
               
            
                  —
               
               
                  testēšanas rezultāti (izmērītās vērtības),
               
            
                  —
               
               
                  aprēķinātie rezultāti un attiecīgās formulas.
               
            
         Transportlīdzekļos uzstādāmais efektīvais maiņstrāvas ģenerators
      
      Tipa apstiprinātājai iestādei CO2 emisijas ietaupījumi ir jāsertificē, balstoties uz efektīvā maiņstrāvas ģeneratora un bāzes ģeneratora darbības mērījumiem un izmantojot šajā pielikumā izklāstīto testēšanas metodiku. Ja CO2 emisijas ietaupījumi ir mazāki par 9. panta 1. punktā noteikto robežvērtību, piemēro Īstenošanas regulas (ES) Nr. 725/2011 11. panta 2. punkta otro daļu.
      
         (1)  ISO 8854:2012. Autotransporta līdzekļi. Maiņstrāvas ģeneratori ar regulatoriem. Testa metodes un vispārīgas prasības. Atsauces numurs ISO 8854:2012, publicēts 2012. gada 1. jūnijā.